# **DECIZIA ETAPEI DE ÎNCADRARE**

##  Proiect din 16.04.2020

Ca urmare a solicitării de emitere a acordului de mediu adresate de **Euge V Nicolae PFA**,cu sediul în județul Sălaj, com. Valcau de Jos , loc Lazuri , nr. 30/A, înregistrată la APM Salaj cu nr. 236 din 15.01.2020, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.04.2020 că proiectul: **CONSTRUIRE PLATFORMA INDIVIDUALA PENTRU GUNOI DE GRAJD CU BAZIN SUBTERAN DE URINA *,*** propus a fi amplasat în jud. Sălaj, com. Valcau de Jos, satul Lazuri, intravilan nr. 27 ,

**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.**

 Justificarea prezentei decizii:

 **I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10, lit. a) – proiecte de dezvoltare a unităților /zonelor industriale ,

autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

* prezenta solicitare a fost mediatizată prin publicare anunţ în ziarul Magazin Salajan , afişare şi înregistrare anunţ la sediul Primăriei comunei Valcau de Jos şi la sediul titularului,  precum şi la sediul şi pe pagina de internet a APM Sălaj, iar proiectul de decizie etapă de încadrare a fost postat pe pagina de internet a APM Sălaj;
* în urma mediatizării nu au fost înregistrate observaţii/obiecţii din partea publicului privind proiectul în cauză;

**b)** Caracteristicile proiectului:

b1) dimensiunea şi concepţia întregului proiect:

Construcţia proiectată se va amplasa pe un teren în suprafaţă S= 462 mp, situat în intravilanul loalitatii Lazuri , şi este proprietatea lui Euge V Nicolae PFAînscris în CF 50672 nr. Cad 50672 în suprafata S= 1574 mp , situat în intravilanul loc. Lazuri com . Valcau de Jos , jud. Sălaj

Beneficiarul dorește să construiască o platforma betonata cu bazin subteran de urina

**Constructia propusa :**

 Suprafata teren S= 1574 mp

 POT (propus) = 3 % CUT (propus) = 0,3% ;

 **Parametrii functionali :** - Suprafata construita= 462 mp;

Platforma betonata cu bazin vidanjabil:

Platforma proiectata : - din beton hidroizolata cu urmatoarele dimensiuni in plan: 5,45 m x 7,50 m, cu suprafaţa de stocare S= 40,87 mp

 Volumul bazin colector cu urmatoarele dimensiuni : L= 7,5 x 0,95 respectiv S= 7,13 mp si V= 7000 l

**Amenajari exterioare :**

 Se vor realiza alei pentru a asigura accesul catre constructia proiectata, se vor menţine spaţiile verzi adiacente., se vor reamenaja zonele verzi afectate de lucrari.

**Descrierea investitiei :**

Platforma de depozitare a gunoiului de grajd solid (bălegar) , este destinată depozitării gunoiului.

Pe platforma studiata se va depozita gunoiul de grajd rezultat de 2 bovine , respectiv 4 bovine pe perioada de fermentare, dupa care se va degaja pe terenuri arabile.

**Gestiunea dejectiilor:**

 Bazin vidanjabil cu V= 7000 l are doar rol de colectare a eventualelor scurgeri de dejectii lichide ramase dupa transportarea gunoiului de grajd pe platforma proiectata.

**Alimentarea cu apă:** - sursa proprie, fantana pentru nevoi igienico sanitare .;

**Evacuarea apelor uzate tehnologice** : se vor colecta într-un bazin pentru stocare dejectii lichide , cu V= 7000 l

**Apele pluviale:** vor fi dirijate în santul stradal zonal .

b2) cumularea cu alte proiecte existente şi/sau aprobate: - nu este cazul;

b3) utilizarea resurselor naturale, în special a solului, a terenurilor, a apei şi a biodiversităţii, în perioada de executie de vor utiliza resurse naturale , nisip, diferite sorturi de pietris , precum si apa ;

**Energia electrica**: - nu este cazul

**Energia termica :** - nu este cazul ;

b4) cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri de la executarea lucrărilor de terasamente, pietrişul, pământul, elemente de beton degradate care, vor fi colectate selectiv și se vor valorifica/elimina numai prin operatori economici autorizați;

* **Lucrari propuse pentru refacerea amplasamentului la finalizarea investitiei în caz de accidente si sau la încetarea activitatii :**
* Curatirea zonei aferente aferente investitiei prin evacuarea din amplasament a deseurilor menajere precum si deseurile specifice si transportul acestora într-un depozit autorizat .
* Evacuarea din amplasamente a tuturor utilajelor utilizate la executia investitiei .
* Lucrari de aducere a amplasamentului la starea initiala.
* b5) poluarea si alte efecte negative : - se vor respecta limitele prevazute de normele în vigoare;

-In timpul realizarii obiectivului, sursele de zgomot si de vibraţii, ar putea fi reprezentate de mijloacele de transport cu care constructorul isi desfasoara activitatea.

-amenajările şi dotările pentru protecţia împotriva zgomotului şi vibraţiilor;

-Pentru a evita producerea poluarii fonice, toate utilajele care produc zgomot si/sau vibraţii vor fi menţinute in stare buna de funcţionare, faţa de imprejurimi impactul zgomotului si al vibraţiilor este nesemnificativ si nu va afecta negativ populaţia din zona.

-Impactul asupra celorlalte elemente este nesemnifiactiv, având în vedere că lucrările se desfășoară în zonă antropizată, pe zona drumului deja existent. Toți factorii implicați pot fi afectați în mică măsură doar pe perioada execuției, fără urmări ireversibile.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul

nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) Constructorul va efectua lucrările fără să interfereze în mod inutil sau neadecvat cu accesul, utilizarea şi ocuparea drumurilor publice. Pe parcursul lucrărilor se va urmări ca accesele la imobilele din zonă să nu fie blocate, iar locuitorii să poată circula pe tot parcursul execuţiei lucrărilor.

-Asigurarea protectiei calitatii apelor se va face prin utilizarea unor materiale de calitate si prin modalitatea de punere in opera a acestora. Pentru diminuarea impactului asupra calitatii apelor, depozitarea materialelor de constructie se va face astfel incat sa nu poata fi antrenate de apele pluviale, iar deseurile de materiale de constructie rezultate in urma lucrarilor se vor colecta in spatii special amenajate si apoi vor fi evacuate la depozite de deseuri specifice categoriei de deseuri respective, in locurile precizate de autoritatea publica locala, cu mentiunea ca deseurile reciclabile vor fi predate la unitati specializate in vederea valorificarii. pământul rezultat din săpături va fi utilizat la umpluturi de incintă.

-In vederea potectiei apelor pe durata de exploatare se vor lua urmatoarele masuri:

- asigurarea unui management riguros, cu responsabilităţi clar stabilite pentru toate activităţile care folosesc produse ce ar putea afecta calitatea apelor evacuate;

- depozitarea tuturor deseurilor se va face diferentiat intr-un spatiu special amenajat, pentru evitarea depozitarii acestora direct pe sol.

Astfel, deseurile generate vor fi preluate de firma de salubritate cu care beneficiarul va incheia contract.

- Constructorul isi va desfasura activitatea cu masini/utilajele care sunt in stare optima

de funcţionare, pentru a evita scurgerile accidentale ale produselor petroliere sau a uleiurilor minerale provenite de la aceste utilaje/masini;

* **Lucrări necesare organizării de șantier:**

Construcţia propusă este amplasata în curtea proprietarului, care este împrejmuită , durata de executie fiind scurta . Deseurile generate în perioada de constructie sunt dependente de sistemele constructive utilizate si de modul de gestionare a lucrarilor . Pentru toate deseurile generate va realiza sortarea la locul de producere si depozitarea temporara in incinta , nu se utilizeaza substante si preparate periculoase

* **Impactul asupra mediului a lucrarilor organizarii de şantier :**

Lucrarile de organizare de şantier nu au impact asupra mediului.

* **Surse de poluanti si protectia factorilor de mediu în timpul organizarii de şantier**
* **Protectia calitatii aerului :**
* **Surse de poluanti pentru aer, poluanti, surse mirosuri**

Din punct de vedere al impactului asupra atmosferei , se va înregistra influenta asupra caltații aerului pe perioada de constructive generat de utilajele si autovehiculele implicate în lucrari , acestia vor genera poluanti caracteristici combustibililor în motoare NOX, SOX, CO , pulberi , metale grele etc, . Regimul emisiilor acestor poluanti este dependent de nivelul activitatiilor zilnice prezentand o variabila substantial de la o zi la alta , de la o faza la alta a procesului de constructie . Dupa finalizarea lucrarilor se vor înregistra presiuni suplimentare generate de prezentul proiect, urmare a functionarii obiectivului propus

* adaugarea de compost maturat pentru fiecare încarcatură de material proaspat în proportie de circa 1- 4
* aerarea suficienta a gramezii pentru evitarea fermentatiei anaerobe prin asezarea la baza a unui strat de crengute sau alte material lemnoase
* **Instalatii pentru retinerea si dispersia poluantilor în atmosfera**
* S-au prevazut plantarea de arbusti gard viu în jurul platformei si bazinului
* **Protectia impotriva zgomotului si vibratiilor:**
* **Surse de zgomot si vibratii**

 În perioada de implementare a proiectului , sursele de zgmot si vibratii sunt reprezenta de utilajele ce vor functiona în cadrul lucrarilor de executie . Activitatiile generatoare de zgomot si vibratii sunt reprezentatede activitatile de excavare pentru fundatii, pregatirea drumurilor, transporturilor de material . În perioada de functionare principal sursa de zgomot sunt repezentate de activitatile de vidanjare si transport ce se impugn cte o zi de 2 ori pe an .

* **Amenajari si dotari pentru protectia împotriva zgomotului si vibratiilor**
* Nu este accesibila în faza de realizare a obiectivului optiunea de reducere zgomotului prin carcasarea sursei de zgomot tinand cont de utilaje si autovehicule
* **Protectia împotriva radiatilor** – nu este cazul
* **Protectia solului si subsolului:**
* **Surse de poluanti pentru sol, subsol, ape freatice si de adancime**

În perioada de implementare , sursele de poluare a solului pot fi scurgerile accidentale de produse petroliere de la autovehiculele cu care se transporta diverse materiale de constructii sau de la utilajele echipamentele folosite pentru realizarea lucrarilor de constructii precum si depozitare necontrolata a materialelor folosite si a deseurilor rezultate direct pe sol în recipiente etansi sau în spatii amenajate necorespunzator. În perioada de functionare a obiectivului , sursele de poluare pot aparea accidental, în caz de avarii la sistemul de vidanjare si transport

Lucrarile de modernizare nu prevad excavari care sa conducta la interceptarea panzei de apa freatice , nu se vor înregistra efecte asupra hidrologiei zonei si nici nu vor fi afectate în secundar alte activitati alte activitti dependente de aceasta resursa . Platforma de gunoi este prevazuta cu un acoperis montabil în cazul precipitatiilor sau a zilelor însorite în exces..

* **Lucrari si dotari pentru protectia solului si subsolului**

Se va amenaja zona de stationare pentru utilajul de vidanjare , se vor realiza spatii verzi în incinta amplasamentului

* **Surse de poluanti si instalatii pentru retinerea evacuarea si dispersia poluantilor în mediu**
* **Protectia calitatii apelor**
* **Surse de poluanti pentru ape ,locul de evacuare sau emisarul:**

Apele uzate de pe santier vor provin de la facilitatile igienico sanitare amenajate pentru muncitori si de la instalatia de spalare a rotilor autovehiculelor la iesirea de pe santier . În perioada de functionare obiectivul propus are drept scop stocarea si colectarea reziduurilor de origine animala, gunoi de grajd si urina, pe platforma si bazinul colector , apoi evacuarea prin vidanjare si transportul acestora cu mijloace adecvate la terenurile cultivate conform perioadelor de cultivare , toamna –primavara .Obiectivul propus a fost prevazut prin proiect cu hidroizolatii atat la platforma de depozitare cat si la bazinul colector astfel încat apa freatica sa nu se poata infiltra în bazin , cat si urina colectata sa nu se poata infiltra în sol .

* **Statii si instalatii de epurare sau de preepurare a apelor uzate** –nu sunt prevazute astfel de instalatii
* **Protectia ecosistemelor terestre si acvatice**

Amplasamentul proiectului este în afara zonelor natural protejate

* **Lucrari, dotari si masuri pentru protectia biodiversitatii**- nu este cazul
* **Protectia asezarilor umane si a altor obiective de interes public :**

.În zona nu sunt prezente obiective de interes public cu care prezentul proiect sa interfereze în mod indirect , dotarile pentru protectia factorilor de mediu , aer, apa, protectia împotriva zgomotului au rol si în protectia asezarilor umane

* **Prevenirea si gestionarea deseurilor generate pe amplasament în timpul realizarii proiectului , în timpul exploatarii inclusive eliminarea**

Deseurile generate în perioada de constructie sunt dependente de sitemele constructive utilizate si de modul de gestionare al lucrarilor . Pentru toate deseurile generate se va realiza sortarea la locul de producere si depozitare temporara în incinta

* **Gospodarirea substantelor si preparatelor chimice periculoase** – nu este cazul
* **Utilizarea resurselor naturale în special a solului, a terenurilor a apei si a biodiversitatii**

În perioada de implementare a proiectului se vor utilize din cadrul resurselor natural , nisip si diferite sorturi de pietris precum si apa , in perioada defunctionare a obiectivului se va utiliza apa din sursa proprie

Descrierea aspectelor de mediu succeptibile ar fi afectate în mod semnificativ de proiect –nu are impactsemnificaticasupra calitatii factorilor de mediu din zona influenta

* **Factorul de mediu apa**

În apropierea obiectivului nu exista curs de apa de suprafata caresa poata fi afectat de activitatea propusa . prin proiect nu se preved prelevareade apa din sursa subterana sau de suprafata din zona amplasamentului . Lucrarile de modernizare nu prevad excavari care sa conduca la interceptarea panzei de apa freatica

* **Factorul de mediu aer**

Din punct de vedere al impactului asupra atmosferei , se va înregistra influenta asupra caltații aerului pe perioada de constructiecaurmare traficul generat de utilaje si implicate în lucrari . Acestia vor genera poluanti caractristici arderii combustibililor în motoare NOX, SOX, CO , pulberi , metale grele etc, .Regimul emisiilor acestor poluanti este dependent de nivelul activitatii zilnice prezentand o variabila substantiala dela o zi la alta de la o faza la alta a procesului de constructie, deoarece volumul investitiei fiind mic durata constructiei scurta cca 2 saptamani impactul este nesimnificativ

* **Factorul de mediusol/subsol**

Se va interzice efectuarea de intrventii la mijloacele de transport si echipamente la locul lucrarii pentru a evita scapari accidentale de produs petrolier si se va achizitiona material absorbant . se vor amenaja platforma de încarcare si vidanjare cu suprafata impermeabilizata , se vor valorifica suprafetele neconstruite prin amenajarea de spațiu verde

* **Factorul de mediu biodiversitate**

Din punct de vedere al amplasarii proiectului fata deariile natural cu statut special de conservare, acestea se situeaza în afara zonelor de interes conservative , nu s-au identificat cai de manifestare a impactului deorice fel direct, indirect , cumulate asupra acestei zone urmare a implementarii proiectului propus nu se prognozeaza un impact negativ cuantificabil asupra calitatii biodiversitatii din zona învecinata

Peisajul : in timpul realizarii lucrarilor peisajul va fi afectatt de prezenta utiajelor si echipelor de muncitori , impactul va fi cel al unui santier clasic de constructii si se va mentine pe toata durata de executie cca 2 saptamani , nu se modifica elementele ale unui cadru natural , nu se modifica valoarea estetica actuala a peisajului existent

* **Mediul social si economic, sanatatea umana**

Activitatea propusa nu va avea impact asupra populatiei , nu sunt preconizate modificari cuantificabile statistic în starea de sanatate a populatiei la nivelul localitatii Lazuri , urmare a proiectului propus . Masurile propuse pentru protectia calitatii factorilor de mediu apa, aer sol vor avea impact pozitiv si asupra conservarii sanatatii populatiei

* **Prevederi pentru monitorizarea mediului**

Pe perioada de implementare a proiectului se va avea în vedere raportarea modului de gestionare a deseurilor precum si a apelor uzate evacuate de pe santier . Pe perioada de functionare se va avea în vedere raportarea modului de evacuare a gunoiului si a urinei

* **Lucrari de refacere a amplasamentului** **la finalizarea investitiei , in caz de accidente si sau la încetarea activitatii ăn masura in care aceste informatii sunt disponibile** :

Dupa finalizarea lucrarilor de construire zona ce va necesita refacere este zona aferenta platformei prin semanare de gazon si plantare gardului viu în jurul acesteia

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 7 din 06.05.2019 emis de Primaria Comunei Valcau, situat în intravilanul loc. Lazuri , jud. Sălaj

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: după finalizarea lucrărilor de reabilitare zonele afectate din timpul execuției vor fi refăcute prin curățare, refacere cadru natural prin taluzare cu pământ vegetal și înierbare.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: - nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic:- nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termens scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare ;

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3)
* La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acestora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

   - Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

  -  Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

  -  Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

  -  Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   - Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

   - Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

  -Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 - Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiverisate,

ing. Gizella Balint cons. Radu Hideg

Întocmit,

ing. Filomela Pop